b"\n_START_ARTICLE_\nContaminaci\xc3\xb3 lum\xc3\xadnica\n_START_PARAGRAPH_\nLa contaminaci\xc3\xb3 lum\xc3\xadnica \xc3\xa9s l'emissi\xc3\xb3 de flux llumin\xc3\xb3s de fonts artificials nocturnes en intensitats, direccions o rangs espectrals innecessaris per a la realitzaci\xc3\xb3 de les activitats previstes en la zona en qu\xc3\xa8 s'han instal\xc2\xb7lat els llums._NEWLINE_Sovint es detecta com la brillantor del cel produ\xc3\xafda per la mala qualitat de l'enllumenat exterior, tant p\xc3\xbablic com privat. L'\xc3\xbas de llumin\xc3\xa0ries inadequades, que envien el flux llumin\xc3\xb3s directament cap al cel o fora de la zona a il\xc2\xb7luminar, i els excessos d'il\xc2\xb7luminaci\xc3\xb3, s\xc3\xb3n la causa principal de la contaminaci\xc3\xb3 lum\xc3\xadnica. _NEWLINE_El diccionari de la llengua catalana de l'Institut d'Estudis Catalans defineix la contaminaci\xc3\xb3 lluminosa com l'augment del fons del cel nocturn a causa de la dispersi\xc3\xb3 de llum procedent de la il\xc2\xb7luminaci\xc3\xb3 artificial."